Izaho tsy manaiky fa omeo fanafody aho, hoy aho. Nangata-maso tamin’ny manodidina ilay rangahy, nefa tsy nisy niteny na nihetsika koa ny olona fa samy niandry izay hiseho aoka ho tsorina ny resaka, hoy izy, nihabahaba. Tsy azoko atao ny manome na inona na inona anao satria nisy tsy mety ny fandehan’ny fanafody, ka sao mamoa-doza. Rahefa tonga dokotera dia ho fantany izay tokony hatao ka inona fotsiny ny maha-tompon-toerana anao ao raha tsy fantatrao akory izay tokony hatao! Hoy aho tsy avy amiko ny fahadisoana, hoy izy tsy miraharaha aho, hoy aho, fa fanafody no ilaiko ka sao hoy izy. 67- alakamisy 28 aout 1969, iv lah 3995 raha ho fatin’ny tazo aho, na ho fatin’ny fanafody dia ho faty ihany, hoy aho, ka omeo kininina aho. Ary avy hatrany dia nidirako tao an-trano, dia noraisiko ny tavoahangy nisy kininina; naka pilina maromaro aho, dia nateliko ny anankiray. Nivanaka fotsiny ireo olona nitangorona teo ka ny sasany nitanatana vava tahaka ny nahita omby dimy tongotra, ny sasany nibanjina ahy niandry ny hahita ahy hikarapoka misaotra ihany fa nahazo izay ilaiko, hoy aho, tamin’ilay mpamoaka fanafody ianao ity lahy! Hoy izy, nila tsy hahaloa-peo fantatro ny tsy fitiavanao ahy, hoy aho, nefa tsy mampaninona akory izany. Noraisiko ny tanan’i pendo, dia lasa izahay mianaka nanitsy nankeny an-tsena. Lalina anefa ny fandehan’ny resaka fa vao tonga teo amin’ny mpivarotra dite sy mofo izahay dia efa nahafantatra ny zava- niseho ny olona, ka tsy vitsy indray no nitangorona nanodidina anay teo, nifampibitsibitsika sy nifampanondro molotra fa inona no maresaka ry ingahiroa no toa mananonanona be ihany ny olona? Hoy aho tamin’ilay mpivaro-dite ianao izao no ventin-dresaka, hoy izy. Fatratra ihany izany nataonao izany inona no nataoko? Hoy aho nody adala fanafody niharo fanafody rangahy ka nasianao fotsiny izao! Ny tsy mikasika akory aza mandraiki-marary, nefa ianao ity vao maika finaritra ny olona no be eritreritra fa fanafody ve hampaninona, hoy aho. Natao hanasitrana ireny fa tsy hamono akory ka tsy fanafody tsotra anie fa fanafody efa nisy nanimba no nohaninao, hoy izy. Fanafody fotsy ve hanjary hivadika mena tsy mahery vintana mihitsy raha ianao ity ry ingahy rajaonary! Hoy ny tovolahy teo an- kavanako. Raha izay nahazo anao izay rangahy. Kanefa izao indray resinao mbamin’ny vazimba! Tsy namely aho fa nitsikitsiky fotsiny nody menatra. Ary tamin’izay indrindra no ity tonga rainijery, nanavatsava ireo olona nanodidina teo ha! Ahoana izao ry ise ry jaonary? Izaho ihany ry ingahilehibe, hoy aho, somary ranjola. Hendratra kely ihany ny foko nahita azy fa tsy fantatro marina izay hataony, kanefa tsy novako mihitsy ny endriko misotro dite angaha izany izy? Eny, hoy aho. Izao hitanao manohana aina izao fa reradreraka be ihany ka ahoana ry ise no tsy mankany an-trano? Izay kibo an-tsena ve hahazoana aina? Eto no hatao ho mety aloha, hoy aho. Ary ianao izany tahaka ny manaratsy ny vaotry ny hafa he! He! Hoy izy, nivanika ratsy. 68- zoma 29 aout 1969; iv lah 3996 fa ny olona koa nangina daholo, ary samy nijery anay niandry izay hiseho. Tsy nisy tsy nahalala ny tsy fifankahazoanay sy rainijery, kanefa izy indray no nangata-dresaka tamiko andeha tokoa ry ise ho eny an-trano vetivety, hoy ihany izy. Sady mba misotro dite kely ise no misy resaka ataoko amin’ise raha ny hisotro dite, hoy aho, dia izaho efa hitanao fa mamely izao, ary raha ny hiresaka dia tsy hitako izay tokony ho resahintsika, ka dia misaotra ihany. Nisafosafo volombava teo rainijery, dia nisisika ihany tsy misy tsiny ary raha tsy hankany an-trano ise, hoy izy. Fa andeha isika roalahy hitanila kely etsy ananona etsy fa misy zavatra tiako ho lazaina an’ise.